– Развіццё рэгіёна, развіццё краіны залежаць ад раскрыцця творчага патэнцыялу нашых дзяцей, – падкрэсліў у сваім выступленні старшыня райвыканкама Алег Пінчук. – Сёлета нас радуюць вынікі паступлення выпускнікоў школ – звыш за 70 працэнтаў юнакоў і дзяўчат Докшыччыны сталі студэнтамі ВНУ. Гэта ўказвае на тое, што педагагічныя калектывы цесна супрацоўнічаюць з бацькамі вучняў, у якіх на першым месцы стаяць лёс і будучыня сына ці дачкі. Вялікая работа праведзена ва ўстановах адукацыі раёна па падрыхтоўцы да новага навучальнага года, на што было зрасходавана каля 1 млрд 530 млн рублёў. Ільвіная доля з гэтай сумы пайшла на капітальны рамонт СШ № 1 г. Докшыцы, за што шчырыя словы падзякі за падтрымку выказваем Старшыні Палаты прадстаўнікоў Нацыянальнага сходу Рэспублікі Беларусь, нашаму дэпутату Уладзіміру Андрэйчанка.